Cristina av Spania

Cristina av Spania (Cristina Federica Victoria Antonia de la Santísima Trinidad de Borbón y de Grecia; født 13. juni 1965 i Madrid) er infanta (prinsesse) av Spania.

Biografi
Hun er andre barn og yngste datter av kong Juan Carlos og dronning Sofia av Spania, og søster av kong Felipe og prinsesse Elena. Hun er nummer sju i arverekken til den spanske tronen. Prinsessen omtales som Hennes Kongelige Høyhet og tiltales som Deres Kongelige Høyhet.

Hun har studert statsvitenskap og internasjonale forhold i henholdsvis Madrid og New York City og har arbeidet hos UNESCO i Paris.

4. oktober 1997 giftet hun seg med håndballspilleren Iñaki Urdangarin i Barcelona. Ekteparet ble gitt titlene hertug og hertuginne av Palma de Mallorca av kong Juan Carlos. Hun ble fratatt tittelen i 2015.

Cristina og ektemannen har fire barn:

 Juan Valentín de Todos los Santos Urdangarín y de Borbón (født 29. september 1999)
Pablo Nicolás Sebastián de Todos los Santos Urdangarín y de Borbón (født 6. desember 2000)
Miguel Urdangarín y de Borbón (født 30. april 2002)
Irene de Todos los Santos Urdangarin y de Borbón (født 5. juni 2005)

Cristina er innehaver av storkors av St. Olavs Orden.

Referanser

Eksterne lenker 
 

Kongelige spanjoler
Huset Bourbon
Storkors av St. Olavs Orden
Spanske seilere
Seilere under Sommer-OL 1988
Deltakere for Spania under Sommer-OL 1988
Personer fra Madrid
Fødsler i 1965